Държавен вестник, бр. 96, 2011 г., стр. 34

СТР.  34	
Д Ъ Р Ж А В Е Н  В Е С Т Н И К 	
БРОЙ  96
10 дни преди крайния срок за подаване на 
офертите на интернет страницата си, както 
и да я постави на видно място в сградата си. 
Когато конкурсът се открива от директора 
на ТП на ДП, заповедта се публикува и на 
интернет страницата на ДП.
(2) Конкурсът по ал. 1 се провежда при 
условията и по реда на чл. 15 – 24 и чл. 29 – 33. 
(3) Класирането на кандидатите при про-
веждане на конкурс се определя въз основа 
на оценките на офертите по един от следни-
те критерии, посочени в документацията за 
участие в конкурса:
1. най-висока цена;
2. икономически най-изгодна оферта – в 
случаите, когато продажбата на стояща дър-
весина на корен се извършва в комплекс с 
други лесовъдски и технически дейности.
Чл. 54. При провеждане на търг с явно 
наддаване органът, открил процедурата, е 
длъжен да публикува заповедта за открива-
не на търга най-малко 10 дни преди деня на 
провеждането му на интернет страницата си, 
както и да я постави на видно място в сгра-
дата. Когато процедурата е открита от ТП на 
ДП, заповедта се публикува и на интернет 
страницата на ДП.
Чл. 55. (1) При провеждане на търг с явно 
наддаване участват кандидатите или техни 
упълномощени представители, които пред-
ставят документ за самоличност.
(2) Съответното лице по чл. 50, ал. 1 откри-
ва процедурата със заповед, с която одобрява 
документацията за участие в търга.
(3) Заповедта за откриване на търга съ-
държа:
1. наименование, адрес, телефон, факс, елек-
тронен адрес на продавача и лице за контакт;
2. размер на гаранцията за участие;
3. обект и обем на дървесината – предмет 
на процедурата;
4. начална цена на обекта без ДДС;
5. срок за изпълнение;
6. условия за допускане на кандидатите 
до участие; 
7. вид и размер на гаранцията за изпълне-
ние на договора;
8. размер на стъпката за наддаване;
9. условия за плащане на цената;
10. място и срок за получаване, цена и 
начин на плащане на документацията за 
участие в търга; 
11. място, ден и час за провеждане на 
първия и повторния търг и срок за подаване 
на документите за участие;
12. допълнителни изисквания към купувача.
(4) Датата за провеждане на повторния 
търг следва да е от 3 до 7 дни след датата на 
първия търг. 
Чл. 56. (1) Документацията за участие в 
търга с явно наддаване се утвърждава със 
заповедта по чл. 55 и съдържа:
1. обект и обем на дървесината – предмет на 
търга, срокове за изпълнение, спецификации, 
технологични планове и други документи, 
описващи обекта;
2. изисквания, на които трябва да отговарят 
кандидатите;
3. документи, които следва да бъдат пред-
ставени от кандидатите при участие в търга;
4. основания за недопускане или отстраня-
ване на кандидат от участие в търга; 
5. проект на договор;
6. други условия и изисквания към кан-
дидатите.
(2) Към документацията по ал. 1 се прилага 
копие от заповедта за откриване на търга.
(3) Документацията за участие в търга се 
публикува на интернет страницата на лицето 
по чл. 50, ал. 1 най-малко 10 дни преди деня 
на провеждането му. Когато продавач е ТП 
на ДП, документацията се публикува и на 
интернет страницата на ДП.
Чл. 57. (1) При изготвяне на документите 
си за участие всеки кандидат трябва да се 
придържа точно към обявените от продавача 
условия.
(2) До изтичането на срока за подаване на 
документите за участие в търга всеки кандидат 
може да ги оттегли, промени или допълни.
(3) Лице, което е дало съгласие и е посочено 
като подизпълнител от кандидат в търга, не 
може да представя самостоятелно документи 
за участие и да е посочен за подизпълнител 
на друг кандидат за същия обект.
Чл. 58. (1) За участие в търга кандидати-
те подават заявление по образец, към което 
прилагат:
1. за юридически лица и еднолични тър-
говци – копие от удостоверение, издадено от 
Агенцията по вписванията, или следните до-
кументи, ако не е регистриран съгласно ЗТР:
а) актуално състояние на съдебната регис-
трация на кандидата;
б) копие от документ за данъчна регис-
трация;
в) копие от документ за регистрация в 
регистър БУЛСТАТ; 
2. за физическо лице – копие от документ 
за самоличност; 
3. декларация, че кандидатът не е:
а) осъден с влязла в сила присъда, освен 
ако е реабилитиран, за престъпление по 
чл. 194 – 217, 219 – 260, 301 – 307, 321 и 321а 
от Наказателния кодекс;
б) обявен в несъстоятелност и не е в про-
изводство по несъстоятелност;
в) в производство по ликвидация;
г) свързано лице по смисъла на § 1, т. 1 
от допълнителната разпоредба на ЗПУКИ с 
директора на ДП и съответното ТП;
д) сключил договор с лице по чл. 21 ЗПУКИ;
е) лишен от право да упражнява търговска 
дейност;